Atac revoltător, filmat în New York. Un tânăr împinge cu brutalitate o femeie de 92 de ani.
O înregistrare în care un tânăr împinge cu brutalitate o femeie în vârstă de 92 în New York i-a șocat pe americani. Imaginile s-au viralizat după ce poliția din New York a cerut ajutor pentru identificarea agresorului. Suspectul a fost identificat drept Rashid Brimmage, de 31 de ani, un tânăr care a mai fost arestat de 100 de ori.
Atacul petrecut în urmă cu 4 zile a fost filmat de camerele de supra veghere. Imaginile arată cum un tânăr împinge cu intenție și fără nicio remușcare o femeie, cu un cărucior de cumpărături, care trecea pe lângă el pe un trotuar din cartierul Manhattan, relatează NBC.Bătrâna, pe nume Geraldine, se lovește cu capul de un hidrant în cădere. Agresorul se uită spre ea, dar își continuă nonșalant drumul. Victima se află în stare stabilă, dar speriată de a mai ieși pe stradă.Imaginile au fost postate de poliția newyorkeză pe Twitter, unde a cerut ajutor pentru capturarea agresorului. Rashid Brimmage, de 31 de ani, din Bronx a fost arestat și pus sub acuzare pentru atac.Individul are un cazier lung care numără 100 de arestări, majoritatea pentru ultraje.